open-index/open-wikipedia-markdown huggingface dataset:
Sasikirans Krišnans

**Krišnans Sašikirans** (, ; dzimis  Čennai) ir Indijas starptautiskais lielmeistars šahā (2000).

## Biogrāfija
Šahu sācis spēlēt desmit gadu vecumā. 1999. gadā uzvarējis Indijas šaha čempionātā. 2000. gadā uzvarējis Nāciju Sadraudzības individuālajā šaha čempionātā un piedalījies Pasaules šaha čempionātā pēc izslēgšanas sistēmas, kurā 2. kārtā zaudējis Lūkam van Veli. 2001. gadā uzvarējis tradicionālajā Hastingsas (Anglija) šaha festivālā un piedalījies Pasaules šaha čempionātā pēc izslēgšanas sistēmas, kurā 2. kārtā zaudējis Aleksandram Morozevičam. 2003. gadā uzvarējis Indijas šaha čempionātā, Āzijas individuālajā šaha čempionātā, Kopenhāgenas starptautiskajā šaha turnīrā *Politiken Cup* un kopā ar Lūku Makšeinu un Alekseju Drejevu dalījis pirmo vietu Esbjergas starptautiskajā šaha turnīrā *The North Sea Cup*. 2004. gadā piedalījies Pasaules kausa izcīņā šahā pēc izslēgšanas sistēmas, kurā zaudējis 1. kārtā. 2005. gadā dalījis pirmo vietu starptautiskajā šaha turnīrā Malmē. 2007. gadā piedalījies Pasaules kausa izcīņā šahā pēc izslēgšanas sistēmas, kurā ticis līdz 4. kārtai, kurā piekāpies Ruslanam Ponomarjovam. 2008. gadā uzvarējis starptautiskajos šaha turnīros Kolkatā, Pamplonā un Migela Naidorfa memoriālā Varšavā. 2013. gadā uzvarējis Indijas šaha čempionātā un Čehijas kluba * G-Team Nový Bor* sastāvā uzvarējis Eiropas šaha klubu kausa izcīņā.

2021. gada novembrī Rīgā ierindojies 31. vietā 2021. gada "FIDE Chess.com Grand Swiss" turnīrā.

Pārstāvējis Indijas komandu lielākajos komandu šaha turnīros:
* Pasaules šaha olimpiādēs piedalījies 9 reizes (1998-2014). Komandu vērtējumā izcīnījis bronzas (2014) medaļu. Individuālajā vērtējumā izcīnījis sudraba (2014) medaļu;
* Pasaules komandu šaha čempionātos piedalījies 4 reizes (2010-2011, 2015, 2019). Komandu vērtējumā izcīnījis bronzas (2010) medaļu;
* Āzijas valstu komandu šaha čempionātos piedalījies 8 reizes (1999-2016). Komandu vērtējumā izcīnījis 3 zelta (2005, 2009, 2016), 4 sudraba (2003, 2008, 2012, 2014) un bronzas (1999) medaļas. Individuālajā vērtējumā izcīnījis 2 zelta (2009, 2014), 3 sudraba (2005, 2008, 2016) un bronzas (2003) medaļas.
* Āzijas spēļu komandu šaha čempionātā piedalījies 2 reizes (2006-2010). Komandu vērtējumā izcīnījis zelta (2006) un bronzas (2010) medaļas. Individuālajā vērtējumā izcīnījis zelta (2006) medaļu;
* Āzijas spēlēs telpās komandu šaha čempionātā piedalījies 2 reizes (2007-2009). Komandu vērtējumā izcīnījis sudraba (2007) un bronzas (2009) medaļas.

## Atsauces

## Ārējās saites
Vidzemes Vispārderīgā un ekonomiskā biedrība

thumb|Vidzemes Vispārderīgās un ekonomiskās biedrības laikraksts ''Baltische Wochenschrift'' (1894).
**Vidzemes`Ķeizariskā Vispārderīgā un ekonomiskā biedrība** () bija 1792. gada 18. oktobrī Rīgā dibināta zinātniska biedrība. Rīgas tirgotājs Pēteris Heinrihs fon Blankenhāgens (*Blankenhagen*, 1723–1794) biedrības izveidei ziedoja 40 000 Alberta dālderu. Biedrības sekretārs no 1796. līdz 1801. gadam bija vēlākais Tērbatas Universitātes rektors Georgs Frīdrihs Parots.  

Īsteno biedrības locekļu skaits nedrīkstēja pārsniegt 13, bet goda biedru skaits nebija noteikts. 1813. gadā biedrības biroju pārcēla uz Tērbatu, to likvidēja pēc vācbaltiešu izceļošanas 1939. gadā. 

## Biedrības prezidenti
* 10.01.1796–12.09.1796 : Leonards Johans fon Budbergs (*Leonhard Johann von Budberg-Bönninghausen*, 1727−1796)
* 06.11.1796–05.01.1809 : Frīdrihs Reinholds fon Bergs (*Friedrich Reinhold von Berg*, 1736−1809)
* 26.06.1809–1828 : Reinholds Vilhelms fon Lipharts (*Reinhold Wilhelm von Liphart*, 1750—1829)
* 22.01.1829–20.07.1835 : Konrāds Zigmunds fon Brašs (*Konrad Siegmund von Brasch*, 1779−1835)
* 28.09.1835–21.01.1846 : Kārlis fon Brinings (* Karl Axel Christer von Bruiningk*, 1782−1848)
* 21.01.1846–19.09.1846 : Aleksandrs fon Etingens (*Alexander von Oettingen*, 1798−1846)
* 13.01.1847–15.01.1862 : Kārlis Eduards fon Lipharts (*Carl Eduard von Liphart*, 1808−1891)
* 15.01.1862–31.08.1882 : Aleksandrs fon Midendorfs (*Alexander Theodor von Middendorff*, 1815−1894)
* 31.08.1882–20.01.1900 : Eduards fon Etingens (*Eduard Reinhold von Oettingen*, 1829−1919)
* 20.01.1900–16.06.1902 : Maksimiliāns fon Siverss (*Friedrich Maximilian (Max) von Sivers*, 1857−1919)
* 16.06.1902–21.01.1903 : Arveds Aleksandrs fon Etingens (*Alexander Arved Georg von Oettingen*, 1857−1943)
* 21.01.1903–24.01.1906 : Ādolfs Pilars fon Pilhavs (*Adolf (Alf) Konstantin Jakob Pilar von Pilchau*, 1851−1925)
* 21.03.1906–1927 : Ēriks fon Etingens (*Erich August Arthur von Oettingen*, 1862−1928)
* 1927–1931 : Rolfs fon Anreps (*Rudolf (Rolf) von Anrep*, 1865−1945)
* 1931–1939 : Rihards fon Etingens (*Alexander Georg Richard von Oettingen*, 1857−1943)
* 1939 : Artūrs fon cur Mīlens (*Arthur Max von zur Mühlen*, 1885−1959)

## Biedrības rakstu krājumi
* Oekonomisches Repertorium für Liefland. Riga: 1808-1811
* Neues oekonomische Repertorium für Liefland. Riga: 1812-1825
* Jahrbücher für Landwirtschaft. Dorpat: 1826-1837
* Liefländische Jahrbücher der Landwirtschaft. Dorpat: 1838-1864
* Baltische Wochenschrift für Landwirtschaft, Gewerbefleiß und Handel. Dorpat: 1863-1915 

## Literatūra
* Engelhardt, Hans Dieter von; Neuschäffer, Hubertus. *Die Livländische Gemeinnützige und Ökonomische Sozietät (1792–1939)*. Köln, Wien: Böhlau, 1983.
Frīdrihs Parots

**Johans Jakobs Frīdrihs Vilhelms Parots** (, , 1791—1841) bija dabaszinātnieks un ārsts, kas 1829. gadā pirmais uzkāpa Araratā. Bērnību pavadījis Cēsīs un Rīgā.

## Dzīvesgājums
Dzimis 1791. gada 14. oktobrī franču izcelsmes Karlsrūes skolotāja Georga Frīdriha Parota () ģimenē. Kopā ar vecākiem 1795. gada jūnijā ieradās Cēsīs, kur viņa tēvs bija mājskolotājs Kārļa Zīversa ģimenē. No 1796. līdz 1801. gadam dzīvoja Rīgā, vēlāk Tērbatā, kur viņa tēvs bija Tērbatas Universitātes pirmais rektors (1802—1803, 1805—1806, 1812—1813).

Studēja medicīnu Tērbatas Universitātē (1807—1814), ieguva *Dr. med. et chir.* grādu. Studiju laikā apceļoja Krimu un Kaukāzu, kur izdarīja augstuma mērījumus ar barometru. Napoleona karu beigās 1815. gadā F. Parotu kā kara ārstu iesauca Krievijas impērijas armijā un viņš piedalījās karagājienā uz Franciju. Uzkāpis dažās Alpu un Pireneju virsotnēs. 1816. gadā viņu ievēlēja Pēterburgas Zinātņu akadēmijā.
1821. gadā viņš kļuva par Tērbatas Universitātes fizioloģijas, patoloģijas un semiotikas profesoru, 1826. gadā arī par fizikas profesoru.
1829. gadā Krievijas impērijas valdība viņu nosūtīja uz Persijai un Turcijai atņemto Armēnijas daļu, kur viņš 1829. gada 8. oktobrī uzkāpa Ararata virsotnē un izmērīja tā augstumu.

1830. gadā viņu iecēla par Tērbatas Universitātes prorektoru, tad par rektoru (1831—1834). 1837. gadā viņš devās ekspedīcijā uz Nordkapu.
Miris 1841. gada 15. janvārī Tērbatā.

## Piemiņa
Frīdriha Parota vārdā nosaukts Mēness krāteris (1935), kalnu virsotnes un augs *Parrotia persica*.

## Darbi
* *Reise in die Krim und den Kaukasus* (1815)

## Atsauces

## Ārējās saites
Jiri Ratass

**Jiri Ratass** (; dzimis  Tallinā) ir Igaunijas politiķis. No 2016. gada līdz 2023. gadam viņš bija Igaunijas Centra partijas vadītājs. Ratass no 2016. līdz 2021. gadam bija Igaunijas premjerministrs. Viņš ir bijis Rīgikogu viceprezidents. Ratass no 2016. līdz 2021. gadam bija Tallinas mērs. Kā Tallinas mērs bija iniciators Eiropas Zaļās galvaspilsētas programmai.

2016. gada 5. novembrī Ratass tika izvēlēts par Edgara Savisāra pēcteci Centra partijas vadītāja amatam.
Pēc Tāvi Reivasa otrās valdības sadalīšanās iekšējo nesaskaņu dēļ koalīcijā tika uzsāktas sarunas starp Centra partiju, Sociāldemokrātisko partiju un Par Tēvzemi un Res Publica apvienību. 19. novembrī partijas vienojās par koalīcijas nosacījumiem, kuru vadītu Ratass. Ratass premjerministra zvērestu nodeva 23. novembrī.

2021. gada janvārī prokuratūra krimināllietā par ziedojumiem apmaiņā pret aizdevuma piešķiršanu ar atvieglotiem nosacījumiem nekustamā īpašuma uzņēmumam *Porto Franco* Ratasa vadītajai Centra partijai noteica aizdomās turamā statusu. Pēc Centra partijas valdes sēdes 13. janvārī Jiri Ratass paziņoja par atkāpšanos no premjerministra amata. 2021. gada 26. janvārī Ratasu Igaunijas premjerministra amatā nomainīja Kaja Kallasa.

J. Ratass ir precējies, un viņam ir meita un divi dēli.

## Atsauces

## Ārējās saites

|-

|-

|-
Riks Vito

**Ričards Francis "Riks" Vito** (; dzimis 1949. gada 13. oktobrī Dārbi, Pensilvānijā, ASV) ir amerikāņu ģitārists un dziedātājs. Viņš bija grupas *[[Fleetwood Mac]]* dalībnieks no 1987. līdz 1991. gadam. Vito pievienojās grupai pēc Lindsija Bekingema aiziešanas no *Fleetwood Mac*. Mūziķis ir vislabāk pazīstams ar savu slīdošo blūza ģitāras stilu, kurš ir apgūts, iedvesmojoties no Elmora Džeimsa, B. B. Kinga, Lesa Pola,  Džordža Herisona, Kīta Ričardsa un citiem.

Vito ilgstoši ir spēlējis kopā ar Bobu Sēgeru, Džonu Majālu, Boniju Raitu un citiem. 2010. gadā mūziķa albums *[[Blue Again!]]* guva *[[Grammy]]* balvas nomināciju kategorijā "labākais blūza albums". Rika Vito jaunākais albums ir 2014. un 2015. gadā izdotais *Mojo On My Side*.

## Sadarbība ar ''Fleetwood Mac''
1987. gadā Lindsijs Bekingems pameta *Fleetwood Mac*, pirms grupa bija sākusi *[[Tango In The Night]]* koncertturneju. *Fleetwood Mac* bundzinieks Miks Flītvuds aicināja grupā iestāties ģitāristu Billiju Burneti, bet tas atteicās piedalīties, izņemot, ja viņa kolēģis Riks Vito tiks pieaicināts kā galvenais ģitārists. Flītvuds pieņēma Billija ieteikumu, un abi mākslinieki 1987. gada septembrī sāka darbību grupā. Vito aizgāja no *Fleetwood Mac* 1991. gadā, lai pievērstos savai solo karjerai. Neskatoties uz aiziešanu no grupas, Riks Vito pievienojās bijušajiem grupas biedriem 1993. gada janvārī, lai spēlētu *[[Super Bowl XXVII]]* sporta sacensību pirmsspēles koncertā. Ģitārists turpina sadarbību ar Miku Flītvudu, darbojoties grupā *[[Mick Fleetwood Blues Band]]*.

## Filmogrāfija
* *Jealousy* (1984)
* *The Last Castle* (2001)
* *Angel Eyes* (2005)
* *Firewall* (2006)

## Diskogrāfija
### Ar ''Fleetwood Mac''
* 1988: *Greatest Hits*
* 1990: *[[Behind the Mask (album)|Behind the Mask]]*
* 1992: *[[25 Years – The Chain]]* 
* 2002: *The Very Best of Fleetwood Mac*

### Solo albumi
* 1992: *King Of Hearts*
* 1996: *Bluestown*
* 1998: *Pink & Black*
* 2000: *Lucky Devils*
* 2001: *Crazy Cool*
* 2003: *Band Box Boogie*
* 2005: *Rattlesnake Shake*
* 2006: *Talk That Talk*
* 2009: *Lucky In Love: The Best of Rick Vito*
* 2009: *[[Blue Again!]]* - Mick Fleetwood Blues Band featuring Rick Vito
* 2014: *Mojo On My Side* (Eiropas versija)
* 2015: *Mojo On My Side* (starptautiskā versija)

### DVD
* 1977 (izd. 2010): *Rockpalast - Roger McGuinn's Thunderbyrd: West Coast Legends Vol. 4* DVD
* 1988: *Fleetwood Mac: Tango In The Night Live* DVD
* 2003: *Rick Vito In Concert* DVD
* 2003: *Guitar Heroes In Concert* DVD
* 2005: *Rick Vito: Complete Slide Guitar* DVD
* 2009: *Mick Fleetwood Blues Band featuring Rick Vito: Blue Again!* DVD

## Atsauces

## Ārējās saites
* 
* Rika Vito biogrāfija
Paragvajas ilekss

**Paragvajas ilekss** (*Ilex paraguariensis*; *Yerba mate*) ir akvifoliju dzimtas augs, no kura gatavo mates dzērienu. To tradicionāli audzē Dienvidamerikas centrālajos un dienvidu reģionos, kur tas sastopams dabā, un izplata citur pasaulē.

Augam ir stimulējošas īpašības, jo tas satur kofeīnu (dēvētu arī par mateīnu) un citus metilksantīnu grupas alkaloīdus.

Visvairāk Paragvajas ileksu lieto Brazīlijā, Argentīnā un Urugvajā. Viens Argentīnas iedzīvotājs gadā patērē vidēji 5 kg ileksa, bet Urugvajā — pat pie 10 kg.

Mūsdienās tas atrodams arī daudzu enerģijas dzērienu sastāvā.

[thumbnail|left|230px|Plantācija [Misjonesas province|Misjonesas provincē Argentīnā]]

## Atsauces
Trohētijas

**Trohētijas** (*Trochetia*) ir malvu dzimtas ģints, kas apvieno vairākas Maskarēnu salām endēmas sugas.

Maurīcijā trohētijas ir labi zināmi augi, jo viena ģints suga — Boutona trohētija — ir šīs valsts nacionālais zieds.

## Sistemātika
Sākotnēji trohētijas iekļāva kakaoaugu dzimtā, taču pēc plašiem aprakstiem ģinti pievienoja malvu dzimtai. Tomēr par tās sistemātiku joprojām tiek debatēts. 

## Apraksts
Krūmi un nelieli koki, kuru augstums var sniegties no 2 līdz 5 vai pat 8 m. Ziedi iespaidīgi krāšņi, atkarībā no sugas balti, sārti vai oranži.

## Veģetācija un apdraudējums
[thumb|left|''[Trochetia granulata* [[auglis]].]]
Trohētijas sastopamas mitros mežos ar augstu [[nokrišņu daudzums|nokrišņu daudzumu]] vai kalnainās vēju puses nogāzēs.

Visas ģints sugas ir apdraudētas, un lielākās briesmas rada [[invazīva suga|invazīvās sugas]] kā [[Ķīnas gvajave]], [[krabjēdāji makaki]] un [[žurkas]]. Ārkārtīgi retās *Trochetia parviflora* populāciju veido aptuveni 63 īpatņi. Sugu uzskatīja par izmirušu kopš 1863. gada, līdz 2001. gadā to no jauna atklāja botāniķu grupa *Corps de Garde* kalna nogāzē.     

== Apputeksnēšana ==
Trohētijas ir vieni no nedaudziem zināmiem augiem, kas spēj producēt krāsainu nektāru. Tā, *Trochetia boutoniana* nektārs ir sarkans, bet *Trohetia blackburniana* — dzeltens. Daži zinātnieki sliecas domāt, ka tās varēja apputeksnēt kolonizācijas laikā [[izmiršana|izmirušās]] putnu sugas. Tomēr nesenie pētījumi liecina, ka dažas trohētiju sugas apputeksnē [[felsumas]], turklāt labprātāk izvēloties augus ar krāsainu nektāru nekā augus, kuru nektārs ir bezkrāsains.

Mūsdienās galvenie apputeksnētāji ir [[Maurīcijas olīvzaļā baltactiņa|Maurīcijas olīvzaļās baltactiņas]], [[Maurīcijas pelēkā baltactiņa|Maurīcijas pelēkās baltactiņas]], introducētās [[medusbites]] un felsumas.

Vietās, kur olīvzaļie briļļuputni izzuduši, *Trochetia blackburniana* pamatā apputeksnē [[zilastes dienas gekons|zilastes gekoni]]. Turklāt, apputeksnēšanas produktivitāte atkarīga no [[pandāni|pandānu]] blīvuma, kuru [[lapas|lapu]] spirālisko pušķu vidi šīm felsumām kalpo par patvērumu.

== Sugas ==
Trohētiju ģinti veido sešas sugas, piecas no kurām endēmas Maurīcijai, bet viena — [[Reinjona]]i: 
* *Trochetia blackburniana* — sastopama Maurīcijā
* *Trochetia boutoniana* — sastopama Maurīcijā
* *Trochetia granulata* — sastopama Reinjonā
* *Trochetia parviflora* — sastopama Maurīcijā
* *Trochetia triflora* — sastopama Maurīcijā
* *Trocheti uniflora'' — sastopama Maurīcijā

## Atsauces

## Ārējās saites

## Literatūra
* Augu ģeogrāfija un daudzveidība. Normunds Priedītis. 2008. Zvaigzne.
Čaba Balogs

**Čaba Balogs** (; dzimis  Budapeštā) ir Ungārijas starptautiskais lielmeistars šahā (2004).

## Biogrāfija
Vairākkārt piedalījies Eiropas un Pasaules junioru šaha čempionātos dažādās vecuma grupās. Lielāko panākumu guvis 2003. gadā Melnkalnes pilsētā Budvā, kur izcīnījis Eiropas jauniešu šaha čempiona nosaukumu U16 vecuma grupā. 2006. gadā izcīnījis sudraba medaļu Ungārijas šaha čempionātā un kļuvis par Ungārijas čempionu ātrajā šahā. 2009. gada Ungārijas šaha čempionātā izcīnījis bronzas medaļu.
Daudzu starptautisko šaha turnīru laureāts, tajā skaitā uzvarējis Budapeštā (1999, 2000) un Barselonā (2013).

Piedalījies Pasaules kausa izcīņās šahā pēc izslēgšanas sistēmas. 2005. gadā 1. kārtā uzvarējis Sergeju Karjakinu, bet zaudējis 2. kārtā. 2007. gadā izstājies 1. kārtā. 2015. gadā atkal iekļuvis 2. kārtā, kurā piekāpies Veslijam So.

Pārstāvējis Ungārijas komandu lielākajos komandu šaha turnīros:
* Pasaules šaha olimpiādēs piedalījies 6 reizes (2006-2016). Komandu vērtējumā izcīnījis sudraba (2014) medaļu. Individuālajā vērtējumā izcīnījis sudraba (2014) medaļu;
* Eiropas komandu šaha čempionātos piedalījies 6 reizes (2005-2015). Komandu vērtējumā izcīnījis 2 bronzas (2011, 2015) medaļas. Individuālajā vērtējumā izcīnījis sudraba (2005) un 2 bronzas (2013, 2015) medaļas;
* Pasaules komandu šaha čempionātā piedalījies 2 reizes (2011, 2015). Individuālajā vērtējumā izcīnījis bronzas (2011) medaļu.

Par panākumiem turnīros FIDE 2002. gadā Balogam piešķīrusi starptautiskā meistara (IM), bet 2004. gadā - starptautiskā lielmeistara (GM) nosaukumu.

## Atsauces

## Ārējās saites
Ričārds Raports

**Ričārds Raports** (; dzimis  Sombathējā) ir Ungārijas un Rumānijas starptautiskais lielmeistars šahā (2010).

## Biogrāfija
Šahu sācis spēlēt četru gadu vecumā. 2006. gadā izcīnījis bronzas medaļu Ungārijas junioru šaha čempionātā U10 vecuma grupā un uzvarējis Eiropas Savienības junioru šaha čempionātā U10 vecuma grupā. 2007. gadā kļuvis par Ungārijas junioru ātrā šaha čempionāta uzvarētāju. 2008. gadā uzvarējis Ungārijas junioru šaha čempionātā U12 vecuma grupā un uzvarējis Budapeštas starptautiskajā šaha turnīrā *First Saturday*. Par panākumiem turnīros FIDE 2009. gadā Raportam piešķīrusi starptautiskā meistara (IM), bet 2010. gadā - starptautiskā lielmeistara (GM) nosaukumu. 13 gadu, 11 mēnešu un 15 dienu vecumā kļuvis par visu laiku jaunāko Ungārijas lielmeistaru. 2012. gadā Atēnās uzvarējis Pasaules junioru šaha čempionātā U20 vecuma grupā. 2013. gadā kopā ar Arkādiju Naidiču dalījis pirmo vietu Veikanzē (Nīderlande) šaha festivāla *Tata Steel* B turnīrā, uzvarējis Vācijas starptautiskajā šaha turnīrā *Neckar-Open*, bijis pirmais starptautiskajā šaha turnīrā Malmē un Eiropas individuālajā čempionātā ātrajā šahā Varšavā. 2014. gadā Rīgā piedalījies starptautiskajā šaha turnīrā *[[Rīgas Tehniskās universitātes Open|RTU Open]]*, kurā dalījis pirmo vietu, taču pēc papildu koeficienta palicis otrais. 2017. gadā Tbilisi iekļuvis Pasaules kausa šahā ceturtdaļfinālā, kurā piekāpies Dinam Ližeņam. 2022. gada janvārī dalījis 2.-3. vietu tradicionālajā *Tata Steel Masters* lielmeistaru turnīrā. 2022. gada jūlijā Madridē palicis pēdējā, 8. vietā Pasaules šaha čempionāta pretendentu turnīrā. 2023. gada maijā Bukarestē dalījis 2.-5. vietu starptautiskajā lielmeistaru šaha turnīrā *GCT Superbet Chess Classic*. 2023. gada novembrī Daglasā ierindojies 42. vietā "FIDE Grand Swiss" turnīrā. 2025. gada septembrī Samarkandā ierindojies 12. vietā "FIDE Grand Swiss" turnīrā.

Pārstāvējis Ungārijas komandu lielākajos komandu šaha turnīros:
* Pasaules šaha olimpiādēs piedalījies 2 reizes (2014-2016). Komandu vērtējumā izcīnījis sudraba (2014) medaļu;
* Eiropas komandu šaha čempionātā piedalījies 2015. gadā. Komandu vērtējumā izcīnījis bronzas (2015) medaļu. Individuālajā vērtējumā izcīnījis zelta (2015) medaļu;
* Pasaules komandu šaha čempionātā piedalījies 2015. gadā.

## Personīgā dzīve
2016. gadā apprecējies ar Serbijas šaha lielmeistari Jovanu Vojinoviču.

2022. gada maijā Rapports paziņoja par nodomu mainīt savu šaha federāciju un turpmāk pārstāvēt Rumāniju, īstenojot sponsorēšanas līgumu ar serbu īpašumā esošo uzņēmumu *Superbet Romania*. Federācijas maiņa tika oficiāli paziņota 2022. gada septembrī. 2024. gada maijā atkal atgriezās Ungārijas šaha federācijas paspārnē.

## Atsauces

## Ārējās saites
Raufs Memmedovs

**Raufs Memmedovs** (; dzimis  Baku) ir Azerbaidžānas starptautiskais lielmeistars šahā (2004).

## Biogrāfija
Vairākkārt piedalījies Eiropas un Pasaules junioru šaha čempionātos dažādās vecuma grupās, kurā izcīnījis trīs medaļas: zelta (2004. gadā Eiropas jauniešu šaha čempionātā U16 vecuma grupā), sudraba (2003. gadā Eiropas jauniešu šaha čempionātā U16 vecuma grupā) un bronzas (2001. gadā Eiropas jauniešu šaha čempionātā U14 vecuma grupā). Daudzkārtējais Azerbaidžānas junioru šaha čempionātu laureāts, tajā skaitā uzvarējis U14 (2002) un U16 (2003) vecuma grupās. Četras reizes uzvarējis Azerbaidžānas šaha čempionātos (2006, 2007, 2008, 2015).

Daudzu starptautisko šaha turnīru laureāts, tajā skaitā uzvarējis vai dalījis pirmo vietu Dubaijā (2004), Lubokā (Teksasa, 2009), ASV turnīrā *US Masters* (2013), Filadelfijas *World Open* (2015).

Piedalījies Pasaules kausa izcīņās šahā pēc izslēgšanas sistēmas, kurās lielāko panākumu guvis 2015. gadā, kad iekļuvis 2. kārtā, kurā zaudējis Fabiāno Karuānam. Vēl trīs reizes (2007, 2009, 2011) izstājies 1. kārtā.

2021. gada novembrī Rīgā ierindojies 96. vietā 2021. gada "FIDE Chess.com Grand Swiss" turnīrā. 2023. gada novembrī Daglasā ierindojies 38. vietā "FIDE Grand Swiss" turnīrā.

2025. gada februārī uzvarējis Azerbaidžānas šaha čempionātā pēc izslēgšanas sistēmas. 2025. gada septembrī Samarkandā ierindojies 40. vietā "FIDE Grand Swiss" turnīrā.

Pārstāvējis Azerbaidžānas komandu lielākajos komandu šaha turnīros:
* Pasaules šaha olimpiādēs piedalījies 8 reizes (2004-2018). Individuālajā vērtējumā izcīnījis bronzas (2018) medaļu;
* Eiropas komandu šaha čempionātā piedalījies 6 reizes (2007-2009, 2013-2017, 2025). Komandu vērtējumā izcīnījis 3 zelta (2009, 2013, 2017), sudraba (2025) un bronzas (2007) medaļas. Individuālajā vērtējumā izcīnījis zelta (2017) un bronzas (2013) medaļu;
* Pasaules komandu šaha čempionātā piedalījies 4 reizes (2010-2013, 2019). Individuālajā vērtējumā izcīnījis bronzas (2010) medaļu.

Par panākumiem turnīros FIDE 2003. gadā Memmedovam piešķīrusi starptautiskā meistara (IM), bet 2004. gadā - starptautiskā lielmeistara (GM) nosaukumu.

## Personīgā dzīve
2018. gada novembrī apprecējies ar Ukrainas šaha lielmeistari Natāliju Buksu.

## Atsauces

## Ārējās saites
Eltadžs Seferli

**Eltadžs Seferli** (; dzimis  Baku) ir Azerbaidžānas starptautiskais lielmeistars šahā (2008).

## Biogrāfija
Vairākkārt pārstāvējis Azerbaidžānu Eiropas un Pasaules junioru šaha čempionātos dažādās vecuma grupās, kurās izcīnījis trīs zelta medaļas: 2002. gadā Eiropas un Pasaules junioru šaha čempionātos U10 vecuma grupās un 2003. gadā Eiropas jauniešu šaha čempionātā U12 vecuma grupā. 2007. gadā dalījis otro vietu Azerbaidžānas šaha čempionātā. Tajā pašā gadā uzvarējis Hogevēnas (Nīderlande) šaha turnīrā *Essent Open*, apsteidzot Jevgeņiju Postniju un Janu Smētu. 2010. gadā Sanktpēterburgā uzvarējis Mihaila Čigorina memoriālā. 2015. gadā dalījis pirmo vietu starptautiskajā šaha turnīrā Dubaijā. 2021. gada maijā izcīnījis 4. vietu Azerbaidžānas šaha čempionātā.

Piedalījies Pasaules kausa izcīņās šahā pēc izslēgšanas sistēmas, kurās lielāko panākumu guvis 2013. gadā, kad iekļuvis 2. kārtā, kurā zaudējis Hikaru Nakamuram. 2015. gadā 1. kārtā zaudējis Čabam Balogam.

Pārstāvējis Azerbaidžānas komandu lielākajos komandu šaha turnīros:
* Pasaules šaha olimpiādēs piedalījies 4 reizes (2010-2016);
* Eiropas komandu šaha čempionātā piedalījies 4 reizes (2011-2015, 2025). Komandu vērtējumā izcīnījis zelta (2013) un 2 sudraba (2011, 2025) medaļas. Individuālajā vērtējumā izcīnījis bronzas (2013) medaļu;
* Pasaules komandu šaha čempionātos piedalījies 2 reizes (2013, 2019).

Par panākumiem turnīros FIDE 2006. gadā Seferli piešķīrusi starptautiskā meistara (IM), bet 2008. gadā - starptautiskā lielmeistara (GM) nosaukumu.

## Atsauces

## Ārējās saites
Gedirs Huseinovs

**Gedirs Huseinovs** (; dzimis  Maskavā) ir Azerbaidžānas starptautiskais lielmeistars šahā (2002), kas no 1994. līdz 1998. gadam pārstāvēja Krieviju.

## Biogrāfija
Vairākkārt pārstāvējis Azerbaidžānu un Krieviju Eiropas un Pasaules junioru šaha čempionātos dažādās vecuma grupās, kurās izcīnījis četras medaļas: zelta (1994. gadā Eiropas junioru šaha čempionātā U10 vecuma grupā), sudraba (1997. gadā Eiropas junioru šaha čempionātā U12 vecuma grupā) un divas bronzas (1996. gadā Eiropas junioru šaha čempionātā U10 vecuma grupā, 1998. gadā Pasaules junioru šaha čempionātā U12 vecuma grupā).

Daudzu starptautisko šaha turnīru laureāts, tajā skaitā uzvarējis vai dalījis pirmo vietu Sanktpēterburgā (2000), Budapeštā (2001), Aluštā (2001), Tambovā (2003), Teherānā (2005), Baku (2005), Dubaijā (2007). 2012. gadā Baku komandas *SOCAR* sastāvā uzvarējis Eiropas šaha kluba kausa izcīņā.

2004. gadā Tripolē piedalījies Pasaules šaha čempionātā pēc izslēgšanas sistēmas, kurā iekļuvis 2. kārtā un zaudējis Levonam Aronjanam.
Piedalījies Pasaules kausa izcīņās šahā pēc izslēgšanas sistēmas, kurās lielāko panākumu guvis 2015. gadā, kad iekļuvis 3. kārtā, kurā zaudējis Dinam Ližeņam. 2009. gadā 1. kārtā zaudējis Veslijam So.

Pārstāvējis Azerbaidžānas komandu lielākajos komandu šaha turnīros:
* Pasaules šaha olimpiādēs piedalījies 8 reizes (2002-2016). Individuālajā vērtējumā izcīnījis bronzas (2004) medaļu;
* Eiropas komandu šaha čempionātos piedalījies 7 reizes (2003-2013, 2017). Komandu vērtējumā izcīnījis 3 zelta (2009, 2013, 2017), sudraba (2011) un bronzas (2007) medaļas. Individuālajā vērtējumā izcīnījis sudraba (2013) medaļu;
* Pasaules komandu šaha čempionātos piedalījies 4 reizes (2010-2013, 2019).

Par panākumiem turnīros FIDE 2000. gadā Huseinovam piešķīrusi starptautiskā meistara (IM), bet 2002. gadā - starptautiskā lielmeistara (GM) nosaukumu.

## Atsauces

## Ārējās saites
Andžejs Ruščiņskis

**Andžejs Ruščiņskis** (; dzimis  ir poļu, amerikāņu lietišķais matemātiķis.

## Biogrāfija
Ruščiņskis ir dzimis un izglītību ieguvis Polijā. 1969. gadā viņš bija starp 20. Polijas matemātikas olimpiādes uzvarētājiem. 1974. gadā ar maģistra grādu beidzis Varšavas Politehniskās universitātes Elektronikas fakultāti , viņš sāka strādāt universitātes Automātiskās vadības institūtā. 1977. gadā viņš  aizstāvēja disertāciju par liela mēroga sistēmu vadību un ieguva doktora grādu, bet 1983. gadā — disertāciju par nelineāras stohastiskās programmēšanas uzdevumu risināšanas metodiku un ieguva habilitāciju. 1992. gadā Polijas prezidents Lehs Valensa piešķīra Ruščiņskim  titulu valsts profesors . 1984-86. gados Ruščiņskis bija vieszinātnieks Cīrihes Universitātes Operāciju pētījumu institūtā. 1986.-87. gadā viņš bija Automātiskās kontroles institūta direktora vietnieks, bet 1987.-1990. gadā Varšavas Politehniskās universitātes Elektronikas fakultātes dekāna vietnieks.

1992. gadā Ruščiņskis bija Prinstonas Universitātes operāciju pētījumu fakultātes viesprofesors, 1992.-96. gadā viņš vadīja Starptautiskā lietišķo sistēmu analīzes institūta  projektu "Nenoteiktības optimizācija", 1996.-97. gadā viņš bija  Viskonsinas Universitātes Rūpniecības enerģētikas fakultātes viesprofesors, un kopš 1997. gada viņš ir Ratgeras Universitātes (Rutgers University) Biznesa  skolas Goda profesors.

## Šaha kompozīcija

Ruščinskis ir arī šaha problēmists, starptautiskais meistars šaha kompozīcijā.

Uzdevuma risinājums:
: 1. Dh6! draud 2. Df8! ~ 3. Dd6#
: 1. ... Ke6 2. Qf8 Kxd7 3. De7#
: 1. ... f5 2. Td5+ Ke6 3. exf5#
: 1. ... g5 2. Te7+ Kd6 3. e5#

## Bibliogrāfija
* 
* 
* 

## Atsauces

## Ārējās saites
* Andžeja Ruščiņska mājas lapa.
Acidobacteriaceae

***Acidobacteriaceae*** ir viena no trim *[[Acidobacteria]]* tipa dzimtām, kurā ietilpst septiņas baktēriju ģintis. Visas baktērijas ir gramnegatīvas. Šūnas ir nūjiņformas, parasti sastopamas kā atsevišķas šūnas, retāk pāros, īsās ķēdēs vai ķekaros. Kapsulu un ekstracelulārā matriksa veidošana ir variabla dzimtas pārstāvjiem. Pārvietošanas veids ir variabls baktērijām. Šūnas ir aerobas, izņemot *Acidobacter* un *Telmatobacter* sugas, kas ir fakultatīvi anaerobas.

*Acidobacteriaceae* baktērijas ir heterotrofiskas un spēj augt uz dažādiem ogļhidrātiem un polisaharīdiem, taču dažas baktērijas izmanto aminoskābes kā oglekļa resursus. Baktērijas ir acidofilas, aug skābā vidē ar pH no 3,0 līdz 7,5, optimālākais pH līmenis dzīvošanai ir parasti zem 6,0. Temperatūra, pie kuras baktērijas spēj augt, ir robežās no 4 līdz 37 °C. Šīs baktērijas parasti ir izolētas no skābas augsnes un citām skābām vidēm. Tikai četri celmi no *Granulicella* ģints spēj izdzīvot vidē ar NaCl koncentrāciju līdz 3,5%, bet visi citi nevar.

Dzimtas tipiskā ģints ir *Acidobacterium* un ģints tipiskā suga ir *[[Acidobacterium capsulatum]]*.

## Atsauces
201 (skaitlis)

**201 (divsimt viens)** ir naturāls skaitlis, kas veselo skaitļu rindā atrodas starp 200 un 202. Gada divsimt pirmā diena ir 20. jūlijs (garajā gadā 19. jūlijs).

Romiešu skaitļu sistēmā divsimt viens tiek pierakstīts šādi — CCI, bet binārajā skaitīšanas sistēmā divsimt viens ir 110010012, oktālajā skaitīšanas sistēmā — 3118 un heksadecimālajā skaitīšanas sistēmā — C916. Divsimt viens ir nepāra skaitlis. Divsimt viens ir ASCII kods "É" simbolam.

## Skatīt arī
* 201. gads
* 201. gads p.m.ē.
Kārlis Jakobs Lēvigs

**Kārlis Jakobs Lēvigs** (; dzimis , miris ) bija vācu ķīmiķis, kurš neatkarīgi no franču ķīmiķa Antuāna Žeroma Balāra atklāja bromu.

Viņš kļuva par filozofijas zinātņu doktoru Heidelbergas Universitātē par darbu ar Leopoldu Gmelinu.
Veicot izpēti par minerāļu sāļiem, 1825. gadā viņš atklāja bromu, brūnu gāzi pēc sāļa apstrādes ar hloru.

Pēc darba Heidelbergas Universitātē un Cīrihes Universitātē viņš kļuva par Roberta Bunzena pēcteci Breslavas Universitātē. Viņš strādāja un dzīvoja Vroclavā līdz savai nāvei 1890. gadā.

## Atsauces

## Ārējās saites
*
Acidobacterium

***Acidobacterium*** ir tipiska ģints *Acidobacteriaceae* dzimtā. Ģints vienīgā suga ir ***Acidobacterium capsulatum*** (*Noriaki Kishimoto, Yoshimasa Kosako & Tatsuo Tano, 1991*). Tās ir acidofilas baktērijas, kas ir izolētas no skābām vidēm. Baktērijas aug vidē ar pH līmeni no 3,0 līdz 6,0. Šīs baktērijas ir gramnegatīvas, aerobas, mezofilas, tās neveido sporas, kapsulējas, šķeļ ogļhidrātus; šūnas ir nūjiņveida formas. Pārvietojas ar peritrihiālām viciņām.

## Atsauces
Gramnegatīvās baktērijas

**Gramnegatīvās baktērijas** ir baktērijas, kas nenokrāsojas ar kristālvioleto pēc Grama metodes. Šīs baktērijas raksturojas ar savu šūnas apvalka īpatnību, kas sastāv no plānas peptidoglikāna šūnu sieniņas, kas ir saspiesta starp iekšējo citoplazmatisko šūnu membrānu un bakteriālo ārējo membrānu.

## Atsauces
Pjērs de Leforts

**Pēteris fon Leforts** (, ; 1719—1796) bija šveiciešu cilmes Polijas-Lietuvas kopvalsts armijas virsnieks, vēlāk Krievijas Impērijas ķeizarienes Elizabetes Romanovas galminieks.

## Dzīvesgājums
Dzimis 1719. gada 4. septembrī Parīzē vēstnieka Žana (Johana) Leforta un viņa sievas Frederikas Luīzes ģimenē. Viņa radinieks Francis Leforts (1656–1699) bija Krievijas cara Pētera I draugs un Krievijas flotes izveidotājs.

Jaunībā dienēja Polijas armijā, darbojās brīvmūrniecībā. Polijas-Lietuvas kopvalsts magnātu Višņovecku dzimtas pilī Volīnijā nodibinājis ložu (1742). 1748. gadā paaugstināts par ģenerālmajoru, 1749. gadā apprecējās ar Prūsijas ģenerālfeldmaršala Zāmuela fon Šmetava (*Schmettau*) meitu Mariju Annu Karolīnu.

Līdz 1762. gadam bija Krievijas ķeizarienes Elizabetes galma virsceremonijmeistars. Pēc Septiņgadu kara beigām 1766. gadā pārcēlās uz dzīvi savā dzimtas īpašumā Šveices pilsētiņā Moržā (*Morges*). Minēts arī kā Jelgavas „*La Bienfaisance*“ adopcijas ložas brālis (1782).

Miris 1796. gada 17. martā Moržā pie Lozannas.

## Atsauces
Kristālvioletais

**Kristālvioletais** (medicīnā zināms ar nosaukumu **pioktanīns**) ir trifenilmetāna krāsviela, kas izmantojama kā histoloģiskā krāsviela, kā arī Grama metodē, lai klasificētu baktērijas.

## Medicīniskā nozīme
Kristālvioletajam piemīt pretbaktēriju, pretsēnīšu, prethelmintu, prettripanosomālu, pretaudzēju un pretsāpju funkcijas, agrāk tas bija nozīmīgs virsmas antiseptiķis. Šo krāsu medicīniskā nozīmē ir aizvietojuši modernāki līdzekļi, taču kristālvioletais joprojām ir iekļauts Pasaules veselības organizācijas sarakstā.

Medicīnā pioktanīnu parasti izmanto:
* lai apzīmētu ādas laukumu ķirurģiskai preparācijai un testēšanā uz alerģiskām reakcijām;
* lai novērstu *[[Candidia albicans]]* un līdzīgas infekcijas, piemēram, kandidiāzes, atlēta pēdu, *[[tinea cruris]]* un citas dermatofitozes;
* pie piodermijas (agrāk, kad vēl nebija atklāti antibiotiskie līdzekļi, taču joprojām to izmanto alerģijas gadījumos pret penicilīna grupas medikamentiem);
* dažreiz to lieto balto punktiņu slimības (*Ichthyophthirius multifiliis*) ārstēšanai akvārija zivīm.

Pie medikamentu trūkuma pioktanīnu var izmantot apdegumu ārstēšanā, pie nabassaites iekaisuma (omfalīts) neonatālā periodā, mutes kandidiāzes ārstēšanā HIV slimniekiem un mutes čūlu ārstēšanā ar masalām slimiem bērniem.

## Atsauces
Nūrlanne

**Nūrlanne** (, ; ) ir viena no 15 Norvēģijas filkēm. Filke robežojas ar Trumses un Trendelāgas filkēm, kā arī ar Zviedriju. Nūrlannes administratīvais centrs ir Būdē. Filkē ir vēl 8 pilsētas: Narvīka, Mūirāna, Mūšēene, Surtlanne, Leknēse, Feuske, Sannešēene un Brenneisunna. 2016. gadā Nūrlannē dzīvoja 242 tūkstoši cilvēku. Nūrlannes filkes pārvaldībā ir arī Jana Majena sala, kas atrodas Ziemeļu Ledus okeānā.

## Ārējās saites

*
Estebans Okons

**Estebans Okons** (; dzimis  Evrē) ir franču autosportists, 2025. gada sezonā piedalās *[[Formula 1]]* autosacīkstēs, pārstāvot *[[Haas F1|Haas-Ferrari]]* komandu.

Pirmajā formulā debitēja . gada Beļģijas ''Grand Prix'' izcīņas laikā *[[Manor Racing]]* vienības sastāvā. Karjeras laikā izcīnījis vienu uzvaru — 2021. gada Ungārijas ''Grand Prix''.

Estebans Okons kļuva par 2015. gada *[[GP3]]* autosacīkšu čempionu, lai gan sezonas laikā izcīnījis tikai vienu uzvaru.

## ''Formula 1'' karjera
Estebana Okona pirmie brīvie treniņbraucieni pirmajā formulā norisinājās 2014. gada Abū Dabī ''Grand Prix'' izcīņas laikā, kad franču autosportistam tika dota iespēja iztestēt toreizējās ''Lotus'' komandas formulu Jasmarinas trasē. Pirms savas oficiālās debijas pirmās formulas sacīkstēs, 2016. gada februārī tika paziņots, ka Estebans Okons bija nozīmēts par ''Renault'' komandas oficiālo rezerves braucēju.

2016. gada 10. augustā tika oficiāli paziņots, ka uz turpmāko sezonu par ''Manor'' komandas otro pilotu tika izvēlēts Estebans Okons, kurš *Manor* vienības sastāvā nomainīja līdzšinējo indonēziešu pilotu Rio Harjanto. Savā debijas sacīkstē — 2016. gada Beļģijas ''Grand Prix'' — Okons finišēja priekšpēdējā, 15. vietā. Turpmākajos sezonas noslēguma posmos Okons nemitīgi finišēja pēdējā pozīcijā, līdz haotiskajā un lietainajā Brazīlijas ''Grand Prix'' izcīņā viņam izdevās izcīnīt savas sezonas labāko sasniegumu — 12. vietu, kur no pirmajiem pirmās formulas karjeras punktiem viņu šķīra tikai viens aplis.

2016. gada 10. novembrī oficiāli tika paziņots, ka, sākot ar 2017. gada sezonu, Estebans Okons pārstāvēs *[[Force India]]* komandu. 2017. gada sezonā izcīnīja punktus 18 sacīkstēs no 20 un sezonu noslēdza 8. vietā kopvērtējumā. 2018. gada sezonas vidū *Force India* komanda saskārās ar finansiālām grūtībām un tika likvidēta. To pārņēma *[[Racing Point]]*, kuras sastāvā turpināja startēt Okons. Sezonas kopvērtējumā ar 49 punktiem viņš ierindojās 12 vietā.

2018. gada novembrī tika paziņots, ka nākamajā sezonā Okons kļūs par *[[Mercedes F1|Mercedes]]* komandas rezerves pilotu. Nevienā no 2019. gada sezonas *Grand Prix* Okons nepiedalījās. Pirms 2020. gada sezonas pievienojās *[[Renault F1|Renault]]*, aizvietojot Niko Hilkenbergu un kļūstot par Daniela Rikardo komandas biedru. 2020. gada Sahiras ''Grand Prix'' izcīnīja otro vietu un pirmo reizi kāpa uz goda pjedestāla pirmās formulas sacensībās.

Pirms 2021. gada sezonas *Renault* komanda tika reorganizēta par *[[Alpine F1 Team]]*, Okons turpināja startēt arī jaunās komandas sastāvā, par viņa komandas biedru kļuva Fernando Alonso. 2021. gada Ungārijas ''Grand Prix'' sensacionāli izcīnīja savu pirmo uzvaru *Formula 1* karjerā. 2021. gada sezonas kopvērtējumā ar 74 punktiem ieņēma 11. vietu.

## ''Formula 1'' rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

 - Pašreizējā sezona
 - Nefinišēja, bet ieskaitīts klasifikācijā, jo paveica vismaz 90% no distances
‡ - Iegūta puse no punktiem, jo netika veikti 75% sacīkstes.

## Atsauces

## Ārējās saites

*
Ziemas riepa

**Ziemas riepas** ir riepas, kas tiek izmantotas laika posmā, kad ceļa segums ir slidens, to klāj sniegs un/vai ledus. Ziemas riepas lieto, lai palielinātu saķeri ar ceļa segumu. Tās tiek ražotas laikapstākļiem, kad gaisa temperatūra ir zemāka par 7 °C.

## Ziemas riepu lietošana Latvijā

thumb|Riepas nodiluma kontrolizcilnis
Katru gadu periodā no 1. decembra līdz 1. martam vieglajām automašīnām, kravas automašīnām ar masu līdz par 3,5 t, autobusiem ar 8 pasažieru sēdvietām + 1 autovadītāja vietu, kā arī piekabēm obligāti jābūt aprīkotām ar ziemas riepām. Ja ziemas sezona laikapstākļu dēļ iestājas agrāk, vai tā ilgst ilgāk, ziemas riepas drīkst uzstādīt agrāk vai braukt ar tām ilgāk.

Uz ziemas riepām ir šādi uzraksti: *Winter* (tulk. ziema); sniegpārsliņas attēls vai uzraksts M+S latīņu burtiem (tulk. no angļu val.: M — dubļi; S — sniegs). M+S nav visas sezonas riepas. Uz riepām ar uzrakstiem *Winter* vai ar sniegpārslas attēlu obligāti būs uzraksts M+S. Riepas ar uzrakstu M+S izgatavo smagiem kustības apstākļiem. Šai gumijai būs ļoti rupjš protektors. Vasaras riepām protektors ir ievērojami gludāks, bet ziemas — ar dziļiem ierobiem.

Taču ne tikai šo ierobu dēļ riepa skaitās ziemas sezonas. Ziemas riepas atšķiras no vasaras riepām ar to, ka ziemā tās nezaudē savu elastību. Ziemā gumija kļūst mīksta sakarā ar pareizās proporcijās tajā iekļauto kaučuku. Vasaras riepām pievieno piemaisījumus, kas nenodrošina ziemas riepām izvirzītas ekspluatācijas prasības. Daži riepu veidi jau pie 0 °C paliek tik cieti, kā plastmasa. Un tāds riepu agregātstāvoklis mašīnu uz ceļa noturēt nevarēs. Ziemas riepu protektora dziļumam jābūt ne seklākam par 4 mm, tas pats vasaras riepām — 1,6 mm, vai arī līdz nodiluma indikatoram. Nodiluma indikators ir protektora rieviņās esošie izciļņi. Ja indikatora augstums sakrīt ar protektora augstumu, tas nozīmē, ka pienācis laiks mainīt riepas nodiluma dēļ. Ja nodilums pārsniedz pieļaujamo līmeni, turpmāka mašīnas kustība ir aizliegta. Mašīnu ar autoevakuatoru jāpārvieto vai jānomaina riepas uz vietas.

Ziemas riepas iedalās: radžu, mīkstā sastāva, cietā sastāva un vissezonas riepās.

## Ziemas riepu attēlu galerija

Attēls:Spikereifen.JPG|Ziemas riepa ar radzēm


## Ārējas saites
* Ziemas riepu veidi
Brēmenes Augstskola

**Brēmenes Augstskola** (*Hochschule Bremen*) ir valsts lietišķo zinātņu augstskola (*Fachhochschule*) Brēmenē, Vācijā. Dibināta 1982. gadā, apvienojot Saimniecības augstskolu (*Hochschule für Wirtschaft*), Tehnikas augstskolu (*Hochschule für Technik*), Sociālpedagoģijas un sociālekonomikas augstskolu (*Hochschule für Sozialpädagogik und Sozialökonomie*) un Jūras augstskolu (*Hochschule für Nautik*).

Brēmenes Augstskolā ir piecas fakultātes:
* 1. fakultāte: ekonomika
* 2. fakultāte: arhitektūra, būvniecība un vide
* 3. fakultāte: sabiedriskās zinātnes
* 4. fakultāte: elektrotehnika un informātika
* 5. fakultāte: daba un tehnika

## Ārējās saites

* ''Hochschule Bremen''
Sēlpils riņķa krusti

[thumb|250px|Jūliusa Dēringa [dienasgrāmatas 155. lappuse, kurā aprakstīts un ieskicēts viens no Sēlpils riņķa krustiem]]
**Sēlpils riņķa krusti** (arī **Bruņinieku krusti**) bija riņķa krusti Vecajā Sēlpils kapsētā Sēlpils pagastā. Literatūrā krusts pirmo reizi pieminēts 1826. gadā, kad Sunākstes un Sēlpils mācītājs Johans Kristiāns Stenders aprakstīja to "Latviešu Avīzes" 25. numurā. Pēdējo reizi par krustiem tika ziņots 1886. gadā, un kopš tā laika Sēlpils riņķa krustu atrašanās vieta nav zināma.

## Atrašanās vieta
Vecie Sēlpils kapi, kuros krusti tika atklāti, atrodas tagadējās Daugavas ūdenskrātuves krastā. Netālu no kapiem atrodas Sēlpils luterāņu baznīcas drupas un saliņā uz ūdenskrātuves — Sēlpils ordeņa pils drupas. Viduslaikos kapos ir bijusi baznīca, kā arī 19. gadsimtā tur atradušās divas dolomīta plātnes, kuras liecinājušas par baznīcas atrašanos kapos.

## Vēsture
[thumb|250px|[Sēlpils baznīca un pils 1387. gadā]]
1826. gadā mācītājs J. K. Stenders rakstīja: "Līdzinājot to svētu vietu, tape divi veci bruņinieku krusti no akmins atrasti..". Nākamās 19. gadsimta liecības par riņķa krustiem nāk no pētnieka un gleznotāja Jūliusa Dēringa dienasgrāmatas. 1824. gada 22. jūlijā viņš dienasgrāmatā ieskicēja viena Sēlpils riņķa krusta zīmējumu un aprakstīja to:

Arheologs un vēsturnieks Andris Caune grāmatā "Riņķa krusti Latvijā" min, ka Dērings varētu būt norādījis krusta materiālu nepareizi, jo dienasgrāmatā aprakstītie Kokneses riņķa krusti pēc izskata ir vienādi ar ieskicēto Sēlpils riņķa krustu, bet Kokneses krusti ir veidoti no dolomīta, nevis granīta. 1886. gadā viens Sēlpils riņķa krusts tika pieminēts ārsta Gustava Oto Kurzemes Literatūras un mākslas biedrības sēdes ziņojumā par Jēkabnieku riņķa krustu. Tā kā gan Dēringa, gan Oto ziņojumos ir aprakstīts tikai viens krusts, var uzskatīt, ka otrs krusts pazuda starp 19. gadsimta sākumu un beigām. 

1960. gados Andris Caune Vecajos Sēlpils kapos meklēja riņķa krustus, bet bez panākumiem. Tajā laikā kapsēta bija aizaugusi ar bieziem krūmiem un garu zāli, tādēļ, iespējams, krusti ir nogāzti un grūti atrodami koku un krūmu biezoknī.

## Literatūra
* Caune, Andris (2008), "Riņķa krusti Latvijā", Latvijas vēstures institūta apgāds, 

## Atsauces
Konjaks

200px|thumb|right|35 gadus nogatavināts 40% ''Camus'' jubilejas konjaks 0,7 l pudelē

**Konjaks** (no , ) ir stiprais spirtotais dzēriens ar etilspirta saturu 40—45%, ko gatavo, pārtvaicējot galvenokārt balto vīnogu vīnus un iegūto konjaka spirtu vairākus gadus nogatavinot ozolkoka mucās (parastos konjakus — 3—5 gadus, markas konjakus — 6—7 gadus un augstākā labuma konjakus — 8—10 gadus), kur tas bagātinās ar aromātiskajām miecvielām, iegūstot konjakam raksturīgo garšu, smaržu un krāsu.

Konjaka nosaukums cēlies no Francijā esošās Konjakas (*Cognac*) komūnas, kur dzērienu pirmo reizi sāka gatavot.

## Atsauces
2017. gada FIFA Konfederāciju kauss

**2017. gada FIFA Konfederāciju kauss** bija desmitais Konfederāciju kausa turnīrs. Tas notika Krievijā no 2017. gada 17. jūnija līdz 2. jūlijam. Turnīru organizēja FIFA, un tas notika gadu pirms 2018. gada Pasaules kausa izcīņas finālturnīra, kas arī notiks Krievijā.

Krievija tika izsludināta kā rīkotājvalsts 2010. gada 2. decembrī, pēc tam kad arī tika izsludināta kā 2018. gada FIFA Pasaules kausa rīkotājvalsts. Turnīri notika četros dažādos stadionos, četrās dažādās pilsētās: Sanktpēterburgā, Maskavā, Kazaņā un Sočos. Šī bija pirmā reize kad turnīru organizēja Krievija un trešā reize kad turnīrs norisinās Eiropas kontinentā. Kā rīkotājvalsts, Krievija automātiski kvalificējās turnīram, vēl tai pievienojās visu 6 konfederāciju čempioni un 2014. gada Pasaules čempioni, Vācija.

Brazīlija, kura uzvarēja visus trīs iepriekšējos Konfederāciju kausus (2005, 2009, 2013) nekvalificējās pirmo reizi kopš 1995. gada, pēc tās zaudējuma Paragvajai 2015. gada Copa América ceturtdaļfinālos. 2015. gada AFK Āzijas kausa uzvarētāji Austrālija, kļuva par pirmo komandu kas kvalificējusies no dažādām konfederācijām, agrāk reprezentējot OFK 1997, 2001 un 2005. gadā

Par uzvarētājiem pirmo reizi kļuva Vācija, kas finālā pieveica Čīles izlasi ar 1:0.

## Komandas
350px|thumb|2017. gada FIFA Konfederāciju kausa dalībvalstis

## Stadioni

## Grupu turnīrs
Grupu turnīra izloze notika  Kazaņā.
Pirms izlozes komandas tika sadalītas divos grozos. 1. grozā bija rīkotājvalsts Krievija un trīs uz izlozes brīdi FIFA Pasaules rangā augstāk esošās izlases: Vācija, Čīle un Portugāle. Pārējās izlases tika ievietotas 2. grozā. No katra groza tika ielozētas pa divām komandām A un B grupās.

Katras grupas divas labākās komandas kvalificējas pusfināliem. Komandu vietu sadalījumu grupās nosaka pēc šādiem kritērijiem:
:1) iegūtie punkti visās grupas spēlēs;
:2) vārtu starpība visās grupas spēlēs;
:3) gūto vārtu skaits visās grupas spēlēs.
Ja divām vai vairāk komandām ir vienādi visi iepriekš minētie rādītāji, tad šo komandu vietu sadalījumu nosaka:
:4) iegūtie punkti šo komandu savstarpējās spēlēs;
:5) vārtu starpība šo komandu savstarpējās spēlēs;
:6) gūto vārtu skaits šo komandu savstarpējās spēlēs;
:7) *fair play* punkti;
:8) izloze.

Visi laiki pēc turnīra norises vietas laika (UTC+3; Maskavas laiks), sakrīt arī ar Latvijas laiku.

### A grupa

----

----

----

----

----

### B grupa

----

----

----

----

----

## Izslēgšanas spēles

### Pusfināli

----

### Spēle par 3. vietu

### Fināls

## Balvas

## Atsauces

## Ārējās saites
* FIFA Konfederāciju kauss
Ventspils Augsto tehnoloģiju parks

right|205x205px
**Ventspils Augsto tehnoloģiju parks** (**VATP**) ir Latvijā reģistrēts nodibinājums (fonds), kas darbojas Ventspils brīvostas rūpniecības zonā ar speciālās ekonomiskās zonas nosacījumiem. Tas paredzēts Ventspils pilsētas un reģiona augsto tehnoloģiju uzņēmuma atbalstam, nodrošinot tos ar infrastruktūru un atbalsta pakalpojumiem.

VATP Biedrību un nodibinājumu reģistrā reģistrēts 2005. gada 2. septembrī, bet darbību uzsāka 2005. gada februārī. Tā lielākie dibinātāji: Ventspils Brīvostas pārvalde, Ventspils Augstskola, SIA "Industriālās investīcijas", SIA *[[Siemens]]*, Latvijas Elektrotehnikas un elektronikas rūpniecības asociācija, Mašīnbūves un metālapstrādes rūpniecības uzņēmēju asociācija un *Zernike Group B.V.*
thumb|274x274px|Ventspils Augsto tehnoloģiju parks

VATP struktūrvienības:
* Ventspils Biznesa atbalsta centrs — sniedz topošajiem un esošajiem uzņēmējiem ar uzņēmējdarbību saistītus pakalpojumus, piemēram, uzņēmējdarbības konsultācijas un praktisku atbalstu, darbinieku pārkvalifikāciju, jaunuzņēmumu apmācības.
* Digitālās inovācijas centrs — VATP kā kontaktpunkts darbojas divos centros, sniedzot pakalpojumus gan produktu, gan procesu digitalizācijas atbalstam.
* Ventspils dizaina darbnīca RADE — koplietošanas darbnīca, kas sniedz iekārtu nomas pakalpojumus uzņēmējiem un privātpersonām.
* Kosmosa tehnoloģiju klasteris — kosmosa tehnoloģiju klastera un tā sadarbības partneru aktivitāšu koordinācija, atbalsts kosmosa tehnoloģiju nozarē iesaistītiem uzņēmumiem.
* Nākotnes klase — piedāvā izglītības iestādēm izmantot Nākotnes klases prototipu un izglītības tehnoloģijas.
* Finanšu un pakalpojumu daļa — piedāvā uzņēmējdarbības infrastruktūru un telpas.

Ventspils Augsto tehnoloģiju parks piedalījies Latvijas pirmā Zemes mākslīgā pavadoņa Venta-1 izveidē.

## Tehnoloģiju parks
Tehnoloģiju parks ir speciālā ekonomiskā zona ar 30 ha zemi un telpām  platībā. Tajā atrodas specializētas laboratorijas: Programmatūras testēšanas laboratorija *Squalio*, tīrā telpa un Elektronikas testēšanas laboratorija.

Tehnoloģiju parka uzņēmumi:
*[[Accenture]]* Latvijas filiāle,
SIA *Amaranti*,
SIA *Aspired*,
SIA *Baltic Wind Energy Centre*,
SIA *BALTIC&SCAN-TECH*,
SIA *BALTOVENTS*,
SIA *CRYOGENIC AND VACUUM SYSTEMS*,
SIA *EuroLCDs*,
SIA *[[HansaMatrix|HansaMatrix Ventspils]]*,
SIA *ORAM Mobile*,
SIA "Programmatūras testēšanas laboratorija" (*Squalio*),
AS *Wasserkabel Baltic*,
SIA *Wasserkabel Montage Baltic*

## Atsauces

## Ārējās saites
* Ventspils Augsto tehnoloģiju parks
* Ventspils Augsto tehnoloģiju parks Ventspils brīvosta
Bādkreicnaha

thumb|300px|Panorāmas bilde ar Bādkreicnahu.
**Bādkreicnaha** () ir kūrorta pilsēta Reinzemē-Pfalcā, Vācijā. Tā atrodas 14 kilometrus uz rietumiem, dienvidrietumiem no Bingenes pie Reinas.

## Atsauces

## Ārējās saites

*
Modern Records (1980)

***Modern Records*** bija ierakstu kompānija, kuru 1980. gadā dibināja Stīvija Niksa, Denijs Goldbergs un Pols Fiškins. Kompānijas logo bija norādīts gadskaitlis "1980", lai uzņēmumu nesajauktu ar 1940. gados dibināto *[[Modern Records (1944)|Modern Records]]*. Ierakstu kompānijas singlus un albumus ASV izplatīja *[[Atlantic Records]]*, starptautiski — WEA un EMI. Niksa bija ierakstu kompānijas veiksmīgākā māksliniece. 1999. gadā *Modern Records* beidza darbību.

## Ievērojami mākslinieki
* Stīvija Niksa
* Riks Vito
* Sendija Stjuarte
* Džoijs Vilsons
* Džahs Malla
* Po
* Natālija Kola

## Atsauces

## Ārējās saites
* ''Modern Records'' albumu diskogrāfija
AGIHAS

Biedrība **AGIHAS** ir atbalsta grupa inficētajiem ar HIV un AIDS slimniekiem.

## AGIHAS vēsture
Biedrība AGIHAS tika izveidota 1993. gadā — laikā, kad Latvijā tika diagnosticēti pirmie HIV pacienti.

## AGIHAS darbības mērķi
# sociālā un psiholoģiskā atbalsta sniegšana cilvēkiem, kuri inficēti ar HIV/AIDS un viņu tuviniekiem;
# cilvēku ar HIV/AIDS integrāciau sabiedrībā;
# vispāratzīto cilvēktiesību nodrošināšanas veicināšana HIV/AIDS inficētajiem;
# HIV/AIDS pacientu dzīves kvalitātes uzlabošana un interešu aizstāvība valsts institūcijās;
# HIV infekcijas un AIDS epidēmijas izplatības ierobežošana.

## Atsauces

## Ārējās saites
* 
* 
* 
* Oficiālais Youtube konts
Latvijas nākotnes forums

**Biedrības “Latvijas nākotnes forums”** (savulaik – biedrība “Latvijas attīstībai”) mērķis ir izveidot plašu un autoritatīvu labēju ideju diskusiju platformu, lai izstrādātu priekšlikumus mērķtiecīgai, ilgtspējīgai un dinamiskai Latvijas attīstībai.

Kopš dibināšanas brīža (2012. gada martā), piedaloties uzņēmējiem un nozaru ekspertiem, biedrībā notiek intensīvas diskusijas par Latvijas attīstību, aptverot ekonomikas, izglītības un zinātnes, tieslietu, valsts pārvaldes un citas nozīmīgas jomas. Forumā padziļināti analizē nepieciešamās pārmaiņas Latvijas nodokļu politikā, augstākās izglītības jomā, enerģētikā, mežsaimniecības politikā, veselības aprūpē, biedrībā notikušas plašas debates par eiro ieviešanu.

## Atsauces